open-index/open-wikipedia-markdown huggingface dataset:
Conservatives in Action

**Conservatives in Action** (**CIASA**) is 'n Suid-Afrikaanse politieke party wat deur Samuel H Kennedy gelei word. Hy het ‘n sleutelrol gespeel om die party se naam te verander van die People’s Alliance (PAL) na die Conservatives in Action (CIASA) en om die basiese dokumente van die party te ontwikkel.

Volgens die CIASA is die meerderheid van die gevestigde politieke partye in SA óf Sosialisties, Marxisties/Kommunisties aan die een kant of neoliberaal aan die ander kant is, met enkele verregse Christelike en Moslem rekonstruksionistiese partye tot etniese nasionaliste.  Die CIASA fokus op die middelregse konserwatiewe ideologiese spektrum.

CIASA het aangedui dat die party aan die 2024 nasionale verkiesing gaan deelneem.

## Verwysings
Kadmiumchloried

**Kadmiumchloried** is 'n sout van kadmium en waterstofchloried met formule .

Dit is 'higroskopiese stof wat hidrate vorm.  Die struktuur is gebaseer op 'n kubiese digpakking van die chlooratome (...ABCABC...). Die kadmium atome vul die helfte van die oktaëderholtes. Dit is vergelykbaar met die kadmiumjodied-struktuur (oftwel die magnesiumhidroksied- of brusiet-struktuur C6), maar hierdie struktuur is op heksagonale dikpakking gebaseer (...ABABAB...) Beide strukture word gekenmerk deur X-Cd-X-toebroodjielae wat slegs deur vanderWaalsinteraksies bymekaar gehou word. Dit beteken dat die pakmodus kan verskil van die ideale ABABAB- of ABCABC-patrone en politipes maklik gevorm kan word.

## Produksie
Kadmiumchloried word geproduseer deur  teen 600 °C gesmelte kadmium met chloorgas te laat reageer of deur kadmiummetaal of die oksied, karbonaat, sulfied of hidroksied in soutsuur op te los en hierdie oplossing vervolgens in te damp om gehidrateerde kristalle te verkry. Die watervrye kadmiumchloriedsout kan verkrt word deur die hidraat onder terugvloei met tionielchloried te verhit of in 'n waterstofchloriedatmosfeer te kalsineer. 

## Gebruike
Kadmiumchloried word gebruik in elektroplatering, drukwerk, fotokopiëring, kleur, spieëls, vakuumbuise, smeermiddels, analitiese chemie en as 'n chemiese middel om kadmiumbevattende pigmente en stabiliseerders te vervaardig.

## Verwysings
Hortjies

[duimnael|350px|[Groot Constantia met donkergroen oop hortjies voor die skuifraamvensters.]] 
[duimnael|350px|Hortjies voor die vensters; te [Aken.]]
duimnael|350px|Hortjies met hartjies

**Hortjies** (enkelvoud 'hortjie') is 'n raamwerk van hout, metaal of plastiek met dwarsstroke, of dikwels net soliede planke, wat gewoonlik voor 'n venster met skarniere aangebring word om reën en sonlig uit te hou, maar lug en klank deur te laat, maar ook dwalende oë en diewerige hande op hul plek te hou. Die hortjies word van binne die huis gesluit met 'n skuiwer of skuifhaak. In Afrikaans verwys hortjies spesifiek na die enkele paneel of twee panele voor die venster wat oop- en toemaak; indien die dwarsstroke opgerol word (met of sonder afstandbeheerder), word dit 'n *rolluik*, *blinding* of *blinder* genoem.

### Woordherkoms 
Die vraag ontstaan waarom die Afrikaanse "hortjie" soveel afwyk van die Nederlandse benaming, *luik*. 

**Teorie 1**: E.P. du Plessis voer aan die woord *hortjie* het oorspronklik na die dwarsstrook van die *luik* verwys, maar *hortjie* het met verloop van tyd 'n betekenisverruiming ondergaan. Vandag verwys dit in Afrikaans na die *luik met dwarsstroke* self. Hortjies word meestal in die meervoud gebruik, net soos wat daar twee luike in Nederlands is. *Twee luike* moet egter nie verwar word met 'n *tweeluik* nie,  want dit verwys weer na 'n skildery wat uit twee luike bestaan, dus, 'n diptiek. Daarmee dan is *hortjie* dus eintlik 'n sinekdogee; 'n klein deeltjie wat na die groter geheel verwys. 

**Teorie 2**: Boshoff & Nienaber bevind egter in hul *Afrikaanse etimologieë* (1967) dat hortjies, as 'n raamwerk van latwerk, en gewoonlik in die verkleinwoord en meervoud gebruik, eintlik terugkyk op *horde*/*horre*/*hor* (Middelnederlands: *horde*/*hurde* en dialekties *hort/hurt*), die Hoogduits *hürde*, die Engels *hurdle*, wat almal verband hou met die Latynse *cratis* "vlegwerk", die Griekse *kurtia* (vlegwerk).

Boshoff en Nienaber bring die leser op die spoor van Philippa, Debrabandere, Schoonheim en Van der Sijs (2009), wat die volgende in die *Etymologisch Woordenboek van het Nederlands* uiteensit (let op die opmerklike verskil in die moderne Nederlands):

Hier vind die totstandkoming in die moderne tyd van 'n valse vriend plaas. 'n "Hor", in Nederlands en Nedersaksies, is vandag in Afrikaans gewoon *gaas*, *insektegaas* of *draadgaas* om goggas soos muskiete, vlieë of bye mee uit te hou by 'n venster. Albei, sowel *hor* as *hortjie*, het egter met **vlegwerk** te doen.

Die *Woordenboek der Nederlandsch Taal* definieer "horde" so:

Streng volgens bovermelde definisie is dit presies wat 'n hortjie in Afrikaans is. Hoe 'n Nederlandssprekende en 'n Afrikaanssprekende die definisie interpreteer is in die praktyk egter twee verskillende dinge.

## Verwysings
Bassirou Diomaye Faye

**Bassirou Diomaye Diakhar Faye** (gebore 25 Maart 1980), algemeen bekend as "**Diomaye**", is 'n Senegalese politikus wat sedert 2 April 2024 as president dien. Hy is die hoofsekretaris van die verbode PASTEF en het die 2024 Senegalese presidensiële verkiesing gewen pleks van die gediskwalifiseerde kandidaat Ousmane Sonko.

## Eksterne skakels
Brianhuntleya purpureostyla

***Brianhuntleya purpureostyla*** is 'n meerjarige vetplant wat deel is van die *Aizoaceae* familie. Die spesie is endemies aan die Wes-Kaap en kom van Robertson tot by Potberg voor. Die plant het 'n voorkomsgebied van 711 km² en die totale populasie is 2 500 plant groot. Ten minste 30% van die spesie se habitat het verlore gegaan hoofsaaklik aan gewasverbouing. Die bedreiging bestaan steeds.

## Bronne 
* REDLIST Sanbi
* Plants of the World Online
MgZn2

'*** of **magnesiumdisink*' is 'n intermetaalverbinding (legering) van magnesium en sink wat sy eie struktuur besit. Die homogeniteitsgebied is taamlik klein (<1 at.%). 

X-straaldiffraksie wys dat daar elektrondigtheid van die magnesiumatome na die sinkatome oorgedra word in hierdie struktuur. Dit maak dit moontlik om 'n 'valensie' (parsiële oksidasietoestand) van die atome te bepaal.

Magnesiumlegerings word in motor-, lugvaart-, medisyne-, sport- en ander velde wyd gebruik. Op die gebied van mediese materiale het magnesium nie net die voordeel van ligte gewig, hoë sterkte en 'n digtheid soortgelyk aan dié van menslike been nie, maar dit het ook goeie bioversoenbaarheid en bevorder die groei van menslike been. Die meganiese eienskappe en korrosiebestandheid van magnesiumlegerings moet egter verder verbeter word om aan die vereistes vir menslike bioafbreekbare inplantings te voldoen. Navorsing van drie legerings (massafraksies: Mg–10Zn, Mg–20Zn en Mg–30Zn (gew.%)) het getoon dat legering met sink 'n moontlikheid is. In hierdie legerings word ook  aangetref.

## Verwysings
Carrossel

***Carrossel*** is 'n Brasiliaanse kindertelenovela geskep deur Íris Abravanel en geskryf deur Abel Santa Cruz. Die telenovela van 21 Mei 2012 tot 26 Julie 2013 op SBT uitgesaai. Dit is 'n Brasiliaanse remake van die Mexikaanse telenovela *Carrusel*.

## Rolverdeling 
* Rosanne Mulholland as Professora Helena Fernandes
* Jean Paulo Campos as Cirilo Rivera
* Larissa Manoela as Maria Joaquina Medsen
* Maisa Silva as Valéria Ferreira
* Nicholas Torres as Jaime Palillo
* Stefany Vaz as Carmen Carrilho
* Guilherme Seta as Davi Rabinovich
* Aysha Benelli as Laura Gianolli
* Thomaz Costa as Daniel Zapata
* Lucas Santos as Paulo Guerra
* Gustavo Daneluz as Mário Ayala
* Ana Zimerman as Marcelina Guerra
* Konstantino Atan as Adriano Ramos
* Fernanda Concon as Alícia Gusman 
* Victória Diniz as Bibi Smith
* Léo Belmonte as Jorge Cavalieri
* Esther Marcos as Margarida Garcia
* Matheus Ueta as Kokimoto Mishima
* João Lucas Takaki as Tom
* Lívia Andrade as Professora Suzana Bustamante
* Gustavo Wabner as Professor Renê Magalhães
* Fernando Benini as Firmino Gonçalves
* Márcia de Oliveira as Graça
* Noemi Gerbelli as Diretora Olívia Veider

## Verwysings 
## Eksterne skakels 
*  
*
Saamgestelde oog

[duimnael|regs|230px|Die oog van 'n [Odonata bestaan uit vele ommatidia.]]
'n **Saamgestelde oog** is 'n visuele orgaan wat in geleedpotiges soos insekte en skaaldiere voorkom. Dit kan bestaan uit duisende ommatidia, wat klein onafhanklike fotoresepsie-eenhede is wat bestaan uit 'n kornea-, lens- en fotoreseptorselle wat helderheid en kleur onderskei. Die beeld wat deur hierdie geleedpotige oog waargeneem word, is 'n kombinasie van insette van die talle ommatidia, wat georiënteer is om in effens verskillende rigtings te wys.

In vergelyking met enkelopening-oë het saamgestelde oë swak beeldresolusie; hulle beskik egter oor 'n groot kykhoek en die vermoë om vinnige beweging op te spoor en, in sommige gevalle, die polarisasie van lig waar te neem. Omdat 'n saamgestelde oog bestaan uit 'n versameling ommatidia, elk met sy eie lens, sal lig elke ommatidium binnedring in plaas van om 'n enkele ingangspunt te gebruik. 

Die individuele ligreseptore agter elke lens word dan aangeskakel en afgeskakel as gevolg van 'n reeks veranderinge in die ligintensiteit tydens beweging of wanneer 'n voorwerp beweeg, wat 'n flikker-effek bekend as die flikkerfrekwensie skep, wat die tempo is waarteen die ommatidia aan en afgeskakel word – dit vergemaklik vinniger reaksie op beweging; heuningbye reageer in 0.01s in vergelyking met 0.05s vir mense.

## Verwysings
Deilanthe

***Deilanthe*** is 'n genus van sukkulente wat behoort tot die familie *Aizoaceae*. Die genus is endemies aan Suid-Afrika en kom in die Noord-Kaap, Oos-Kaap, Vrystaat en die Wes-Kaap voor.

## Spesies 
Daar is drie spesies wat tot die genus hoort:
* *Deilanthe hilmarii* (L.Bolus) H.E.K.Hartmann
* *Deilanthe peersii* (L.Bolus) N.E.Br.
* *Deilanthe thudichumii* (L.Bolus) S.A.Hammer

## Verwysings
Deilanthe hilmarii

***Deilanthe hilmarii*** is 'n sukkulent wat deel van die *Aizoaceae* familie is. Die spesie is endemies aan Suid-Afrika en kom in die Wes-Kaap voor.

## Bronne 
* REDLIST Sanbi
* Plants of the World
Diplosoma

**Diplosoma** kan verwys na:
* *Diplosoma* (tunicate), 'n genus van tunicates in die Didemnidae familie.
* *Diplosoma* (plantgenus), 'n genus van plante in die Aizoaceae familie.
Harley-Davidson

duimnael|Harley-Davidson maatskappy kantore. Op die Nasionale Register van Historiese Plekke as die Harley-Davidson Motorfietsfabriekgebou, Milwaukee, Wisconsin.
**Harley-Davidson, Inc.** (**H-D**, of bloot **Harley**) is 'n Amerikaanse motorfietsvervaardiger met sy hoofkwartier in Milwaukee, Wisconsin, Verenigde State. Dit is in 1903 gestig en is een van twee groot Amerikaanse motorfietsvervaardigers wat die Groot Depressie saam met sy historiese mededinger, Indian Motorcycles, oorleef het. Die maatskappy het talle eienaarskapreëlings, filiaalreëlings, tydperke van swak ekonomiese gesondheid en produkkwaliteit, en intense wêreldwye mededinging oorleef om een van die wêreld se grootste motorfietsvervaardigers te word en 'n ikoniese handelsmerk wat wyd bekend is vir sy lojale aanhang.  Daar is eienaarklubs en geleenthede wêreldwyd, sowel as 'n maatskappy-geborgde, handelsmerk-gefokusde museum.

Harley-Davidson is bekend vir 'n styl van aanpassing wat aanleiding gegee het tot die chopper-motorfietsstyl. Die maatskappy het tradisioneel swaargewig, lugverkoelde padmotorfietse met enjinverplasings groter as 700 cc bemark, maar dit het sy aanbiedinge uitgebrei om meer kontemporêre VRSC (2002) en middelgewig straat (2014) platforms in te sluit.

Harley-Davidson vervaardig sy motorfietse by fabrieke in York, Pennsylvania; Menomonee Falls, Wisconsin; Tomahawk, Wisconsin; Manaus, Brasilië; en Rayong, Thailand. Die maatskappy bemark sy produkte wêreldwyd, en lisensieer en bemark ook handelsware onder die Harley-Davidson-handelsmerk, onder andere klere, huisdekor en ornamente, bykomstighede, speelgoed, skaalmodelle van sy motorfietse, en videospeletjies gebaseer op sy motorfietsreeks en die gemeenskap .

## Verwysings
Kobalt(II)hidroksied

**Kobalt(II)hidroksied** is 'n basis van kobalt in sy 2+ oksidasietoestand met formule .

## Kristalstruktuur
duimnael|links|Die blou vorm

- is die pienk en stabiele vorm en kristalliseer in die C6-struktuur van die strukturbericht-klassifikasie wat dikwels die [[kadmiumjodied|]]-, [[magnesiumhidroksied|]]- of brusiet-struktuur genoem word.

- is blou en het 'n ander pakmodus met 'n groter c-as. Dit word aanvanklik gevorm as oplossings van Co basies gemaak word. Dit is dikwels sleg gekristalliseer en vertoon met (hk0)-refleksies in X-straaldiffraksie. Dit vorm vinnig die pienk vorm maar dit kan met alkohole en saggariede gestabiliseer word.

## Verwysings
Intermetaalverbinding

[duimnael|400px|Fasediagram van die Cu-Sn-stelsel ([brons). Die vaste oplosbaarheid van Sn in -Cu is beperk, maar word groter teen hoër temperature. Die oplosbaarheid van Cu in Sn is amper nul. Daar is verskeie intermetaalfases, aangegee met Griekse letters , , ,  ens.]] 

'n **Intermetaalverbinding** is 'n chemiese verbinding tussen twee (of meer) metale. 'n Goeie voorbeeld is 'n Lavesfase soos [[MgZn2|]] of [[MgCu2|]]. 

Die grens tussen die begripe legering en intermetaalverbinding is nogtans nie altyd duidelik nie. Legerings is gewoonlik vaste oplossings en bestaan uit mengkristalle. In die ideale geval is dit ewekansige mengsels van metale, waarin deur isomorfiese vervanging die elementêre kristalstruktuur van een van die samestellende elemente aangeneem word. 'n Goeie voorbeeld is elektrum wat 'n vaste oplossing van silwer en goud is. Hierdie twee metale is isomorfies: hulle het dieselfde struktuur en die vervanging kan oor die hele gebied van 0%-100% plaasvind. Hierdie volledige mengbaarheid is egter 'n groot uitsondering. Die oplosbaarheid is gewoonlik beperk, soms baie beperk, veral as die twee metale 'n ander kristalstruktuur besit.

Intermetaalverbindings is in die ideale geval verbindings met 'n gedefinieerde stoigiometrie en 'n eie kristalstruktuur, met spesifieke posisies in die kristalrooster toegeken vir die atome van elke samestellende element.

Isomorfiese vervanging kan egter ook in intermetaalverbindings aangetref word en die stoichiometrie kan baie van die ideale waardes afwyk, veral teen hoër temperature. Dit is daarom dikwels beter om oor fases te praat as oor verbindings en dit in 'n Fasediagram weer te gee. 'n Intermetaalverbinding bestaan uit een fase met een bepaalde kristalstruktuur. Legerings bestaan dikwels uit meer as een fase en is dan fasemengsels in plaas van net een vaste oplossing.

## Verwysings
MgCu2

'*** of **magnesiumdikoper*' is 'n intermetaalverbinding (legering) van magnesium en koper wat sy eie struktuur besit. 

## Kristalstruktuur
 kristalliseer in 'n kubiese struktuur wat die argetipe van die C15-strukturbericht-struktuur is. Dit is een van die Lavesfases. Daar is ander -legerings wat hierdie struktuur besit, soos  en . Hierdie struktuur is op kubiese digpakking gebaseer en besit, soos ander Lavesfases, leë -tetraëders.

## Eienskappe 
Die intermetaalverbinding kan verkry word deur die twee elemente in die verhouding 1:2 onder argon in 'n magnetiese induksie-oond saam te smelt. Dit is 'n rekbare metaal.

Berekeninge van die bandstruktuur toon dat die binding tussen Cu en Mg 'n metallieke karakter het, maar dat daar ook kovalente binding tussen koperatome teenwoordig is. Die met DFT berekende elastiese konstantes is:

Die DFT-berekeninge wys dat daar ladingsoordrag van magnesium na koper plaasvind, soos weergegee deur die Mullikanoordrag.

## Gebruike
## Verwysings
Louis Gallois

**Louis Gallois** (gebore 26 Januarie 1944) is 'n Franse sakeman. Hy was uitvoerende hoof van EADS, die Europese lugvaartverdedigingsmaatskappy, van 2007 tot 2012.

## Biografie 
Gallois het gedurende sy loopbaan aan die hoof van verskeie openbare departemente gestaan.

Hy is aangestel as hoof van die burgerlike en militêre kabinet van die Franse Ministerie van Verdediging (1988-1989). Hy was van 1989 tot 1992 president en uitvoerende hoof van Snecma, ’n vervaardiger van vliegtuig- en vuurpylenjins, toe hy uitvoerende hoof van Aérospatiale, ’n Franse lugvaartmaatskappy in staatsbesit, geword het. Hy het dié maatskappy bestuur tot 1996, toe hy president geword het van SNCF, Frankryk se nasionale staatsspoorwegmaatskappy.

Gallois het op 2 Julie 2006 by EADS aangesluit nadat Noël Forgeard bedank het. Forgeard het bedank ná bewerings van binnehandel, wat hy ontken het. Forgeard het EADS-aandele verkoop weke voordat filiaal Airbus aangekondig het die Airbus A380 gaan weer vertraag word. Die aankondiging het 'n daling van 26% in EADS se aandeelprys veroorsaak.

Op 9 Oktober 2006 het Gallois Christian Streiff vervang as HUB van die vliegtuigvervaardiger Airbus S.A.S. Op 16 Julie 2007 is die bestuurstruktuur van EADS verander en Gallois is vir 'n tydperk van vyf jaar as HUB van EADS aangestel. Hy is op 31 Mei 2012 deur die destydse uitvoerende hoof van Airbus, Tom Enders, vervang.
Gallois is 'n lid van die direksie van die École centrale de Paris en president van die *Fondation Villette-Entreprises*. In 2012, onmiddellik nadat hy EADS verlaat het, het Gallois die regering se beleggingskommissaris geword. Hy het sy pos tot 2014 beklee.

In Junie 2012 is hy verkies tot president van FNARS (''Fédération nationale des Associations d'accueil et de réinsertion sociale''), 'n groep wat gefokus is op maatskaplike en solidariteitsaksies.

Louis Gallois het aan HEC Paris en ENA gegradueer.

## Verwysings 
## Eksterne skakels
Markus Persson

duimnael
**Markus Alexej Persson** (gebore 1 Junie 1979), ook bekend as **"Notch"**, is 'n Sweedse videospeletjie-programmeerder en -ontwerper. Hy is veral bekend vir die skep van die sandbox-videospeletjie *Minecraft*, wat sedertdien die topverkoper-videospeletjie in die geskiedenis geword het; en vir die stigting van die videospeletjie-ontwikkelingsmaatskappy Mojang Studios in 2009.
## Eksterne skakels
Sega

duimnael|regs|Die Sega logo.
**Sega Corporation** is a Japannese multinasionale rekenaarspeletjie en vermaak maatskappy wat sy hoofkwartier in Shinagawa, Tokio het. Sy internasionale takke, **Sega of America** en **Sega Europe**, het hul hoofkwartiere in Irvine, Kalifornië, en Londen. Sy afdeling vir die ontwikkeling van beide arcade games en tuisvideospeletjies, **Sega Games**, bestaan sedert 2020 in sy huidige toestand; van 2015 tot daardie stadium het die twee afsonderlike entiteite uitgemaak wat bekend staan as Sega Games en **Sega Interactive Co., Ltd.** Sega is 'n filiaal van Sega Sammy Holdings. Van 1983 tot 2001 het Sega ook videospeletjiekonsoles ontwikkel.

## Verwysings
Chathameilande

Die **Chathameilande** (Engels: *Chatham Islands*, Māori: *Wharekauri*) is 'n eilandgroep sowat 800&nbsp;km oos van die Nieu-Seelandse Suideiland. Dit beslaan 'n oppervlakte van 793&nbsp;88&nbsp;km² en het 'n bevolking van 790 in 2023 gehad. Die eilandgroep bestaan uit tien eilande met 'n gemiddelde radius van 60&nbsp;km, waarvan die grootste Chatham- en Pitteiland. Op die eilandgroep is Nieu-Seeland se mees oostelike punt geleë, die Forty-Fours. Van die eilande, wat voorheen ontbos is vir landbou, word deesdae deur natuurreservate beskerm omrede die unieke flora en fauna.

duimnael|links|Kaart van die Chathameilande
Die Chathameilande behoort aan Nieu-Seeland, maar nie aan enige stad of munisipaliteit nie, pleks daarvan vorm dit die Chathameilande-gebied, Nieu-Seeland se kleinste distrik.

Die Chathameilande is naby die Internasionale datumgrens geleë en is van die eerste gebiede wêreldwyd wat die nuwe jaar verwelkom.

Die Chathamalbatros broei net op die eiland.

## Sien ook 
* Vlag van die Chathameilande

## Verwysings 
## Eksterne skakels 
*  
*
Lumnitzera racemosa

Die **tongawortelboom** (*Lumnitzera racemosa*) is 'n struik of 'n boom wat deel van die *Combretaceae* familie is. Die spesie is inheems aan Aldabra, Andaman-eilande, Australië, Bangladesj, Borneo, Chagos-argipel, China, Comore-eilande, Filippyne, Hainan, Indië, Java, Kambodja, Kenia, Klein-Soenda-eilande, Madagaskar, Maleisië, Maledive, Molukke, Mosambiek, Mianmar, Nieu-Kaledonië, Nieu-Guinee, Nicobar-eilande, Noord-Korea, Ryukyu-eilande, Seychelle, Soelawesi, Soematra, Sri Lanka, Suid-Afrika, Suid-Chinese See-eilande, Suid-Korea, Taiwan, Tanzanië, Thailand, Vanuatu en Viëtnam.

In Suid-Afrika kom die spesie in KwaZulu-Natal by Kosibaai voor waar die enigste Suid-Afrikaanse populasie is. Die boom het 'n voorkomsgebied van kleiner as 1&nbsp;km². In Engels staan die plant as die *Tonga Mangrove* bekend.

## Infraspesies 
Die spesie het twee infraspesies:
* *Lumnitzera racemosa var. lutea* (Gaudich.) Exell
* *Lumnitzera racemosa var. racemosa*

## Galery 

Lumnitzera racemosa, Black Mangrove W IMG 6943.jpg
Lumnitzera racemosa (5926845107).jpg
Lumnitzera racemosa Willd. (48150753881).jpg
Lumnit racem 110902-17260 Fl bal.jpg
Lumnitzera racemosa (11544505073).jpg
Lumnitzera racemosa 2 (8348955943).jpg

## Bronne 
* REDLIST Sanbi
* Plants of the World
Félix Escobar

**Félix Escobar** (* 1901, *sterfdatum onbekend*) was 'n Argentynse atleet. Hy het aan die Olimpiese Somerspele van 1924 deelgeneem.

## Verwysings
Disphyma australe

***Disphyma australe*** is 'n sukkulent wat deel van die *Aizoaceae* familie is. Die spesie is endemies aan Nieu-Seeland, Chathameilande en die Kermadec-eilande.

## Infraspesies 
Die spesie het twee infraspesies:
* *Disphyma australe subsp. australe*
* *Disphyma australe subsp. stricticaule* Chinnock

## Galery 

Disphyma australe -紐西蘭 Napier Marine Parade, New Zealand- (45652875995).jpg
Disphyma australe australe (W.T.Aiton) N.E.Br. (AM AK294833-2).jpg
Disphyma australe australe (W.T.Aiton) N.E.Br. (AM AK300672-1).jpg
Disphyma australe in Waihi Beach Reserve 04.jpg

## Bron 
* Plants of the World
Disphyma crassifolium

***Disphyma crassifolium*** is 'n sukkulent wat deel van die *Aizoaceae* familie is. Die spesie is inheems aan Australië en Suid-Afrika. In Suid-Afrika kom die spesie in die Oos-Kaap en die Wes-Kaap voor.

## Infraspesies 
Die spesie het twee infraspesies:
* *Disphyma crassifolium subsp. clavellatum* (Haw.) Chinnock
* *Disphyma crassifolium subsp. crassifolium*

## Galery 

Disphyma crassifolium (8693026336).jpg
Disphyma crassifolium - 52406052880.jpg
Disphyma crassifolium - Flickr - jeans Photos.jpg
Disphyma crassifolium.jpg

## Bronne 
* REDLIST Sanbi
* Plants of the World
Aedes aegypti

**Aedes aegypti** (van Grieks *αηδής*: "haatlik" en Latyn *aegypti:* "van  Egipte"), die geelkoorsmuskiet, is 'n muskiet wat dengue-koors, chikungunya, Zika-koors, Mayaro en geelkoorsvirusse, en ander siekte-middels kan versprei. Die muskiet kan herken word aan swart en wit merke op sy bene en 'n merk in die vorm van 'n lier op sy borskas. Hierdie muskiet het sy oorsprong in Afrika, maar word nou in tropiese, subtropiese en gematigde streke regoor die wêreld aangetref.

## Biologie 
*Aedes aegypti* is 'n 4–7 millimeter lange donker muskiet. Wyfies is groter as mannetjies. Mikroskopies het wyfies klein voelhorings wat met silwer of wit skubbe omrand is, en hul antennas het yl kort hare, terwyl dié van mannetjies veeragtig is. *Aedes aegypti* kan verwar word met *Aedes albopictus*, sonder 'n vergrootglas: laasgenoemde het 'n wit streep aan die bokant van die middelborskas.

Mannetjies leef van vrugte af en net die wyfie byt vir bloed, wat sy nodig het om haar eiers volwasse te maak. Om 'n gasheer te vind, word sy aangetrokke tot chemiese verbindings wat deur soogdiere vrygestel word, insluitend ammoniak, koolstofdioksied, melksuur en oktenol.

Wetenskaplikes by die Verenigde State se Departement van Landbou (USDA) Landbounavorsingsdiens het die spesifieke chemiese struktuur van oktenol bestudeer om beter te verstaan hoekom hierdie chemikalie die muskiet na sy gasheer lok en gevind dat die muskiet 'n voorkeur het vir "regshandige" (dekstroroterende) oktenolmolekules. Die voorkeur vir byt van mense is afhanklik van uitdrukking van die reukmiddelreseptor AaegOr4.

Hul wit eiers word apart in water gelê en nie saam nie, anders as die meeste ander muskiete, en word gou swart. Die larwes voed op bakterieë en groei oor 'n tydperk van weke totdat hulle die papiestadium bereik.

Die lewensduur van 'n volwasse *Aedes aegypti* is twee tot vier weke, afhangende van toestande, maar die eiers kan vir meer as 'n jaar lewensvatbaar wees in 'n droë toestand, wat die muskiet toelaat om weer na 'n koue winter of droë periode uit te kom.

## Gashere 
Soogdiergashere sluit mak perde, wilde perde en perdagtiges in. Vanaf 2009 is gevind dat voëls die beste voedselvoorraad vir *Aedes aegypti* onder alle taksa is.

## Verwysings
Disphyma dunsdonii

***Disphyma dunsdonii*** is 'n sukkulent wat deel van die *Aizoaceae* familie is. Die spesie is endemies aan Suid-Afrika en kom in die die Wes-Kaap, van Bredasdorp tot by Elim en Potberg, voor. Die plant het 'n voorkomsgebied van 2 200 km² en het 30% van sy habitat aan gewasverbouing die afgelope 30 jaar afgestaan. Dit word steeds bedreig deur gewasverbouing asook indringerplante en ontwikkeling rondom Bredasdorp. Die gewasse wat die probleme veroorsaak is koring, proteas en die aanlê van wingerde.

## Bronne 
* REDLIST Sanbi
* Plants of the World
Dracophilus

***Dracophilus*** is 'n genus van sukkulente wat behoort tot die familie *Aizoaceae*. Die genus is inheems aan Namibië en Suid-Afrika.

## Spesies 
Daar is twee spesies wat tot die genus hoort:
* *Dracophilus dealbatus* (N.E.Br.) Walgate
* *Dracophilus delaetianus* (Dinter) Dinter & Schwantes

## Verwysings
2024 Mamatlakala snelwegongeluk

Op 28 Maart 2024, het 'n passasiersbus naby Mamatlakala in Limpopo, Suid-Afrika neergestort. 45 mense is dood en 'n agtjarige meisie, wat ernstige beserings opgedoen het, was die enigste oorlewende. Volgens die Suid-Afrikaanse Departement van Vervoer het die voorval plaasgevind toe die bestuurder beheer verloor het en die bus oor 'n brug gegaan het en daarna aan die brand geslaan het. Die bus het Paasfeespelgrims van Gaborone, Botswana, na Moria in Limpopo, Suid-Afrika vervoer.

## Verwysings 
## Eksterne skakels 
* Bus plunges from bridge into ravine in South Africa – video (video van die nasleep van die ongeluk deur *The Guardian*)
Vachellia theronii

Die **slapbergsoetdoring** (*Vachellia theronii*) is 'n boom wat deel is van die *Fabaceae* familie. Die plant is endemies aan Suid-Afrika waar dit in KwaZulu-Natal en Mpumalanga voorkom.

Die boom se FSA-nommer is 172.3..

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Lumnitzera

***Lumnitzera*** is 'n genus van sukkulente wat behoort tot die familie *Combretaceae*. Die genus is inheems aan Afrika, Asië en Australië.

## Spesies 
Daar is drie spesies wat tot die genus hoort:
* *Lumnitzera littorea* (Jack) Voigt
* *Lumnitzera racemosa* Willd.
* *Lumnitzera × rosea* C.Presl

## Verwysings
Lumnitzera littorea

***Lumnitzera littorea*** is 'n boom wat deel van die *Combretaceae* familie is. Die spesie is inheems aan Andaman-eilande, Australië, Borneo, Fidji, Filippyne, Hainan, Java, Kambodja, Karoline-eilande, Klein-Soenda-eilande, Maleisië, Molukke, Mariana-eilande, Mianmar, Nieu-Guinee, Nicobar-eilande, Salomonseilande, Soelawesi, Soematra, Sri Lanka, Thailand, Tonga, Tuvalu, Vanuatu en Viëtnam.

## Galery 

Lumnitzera littorea in Sungailiat, Bangka Island.jpg
Lumnitzera littorea in Sungailiat, Bangka.jpg
Lumnitzera littorea MHNT.BOT.2025.31.12.jpg|*Lumnitzera littorea* - Museum specimen - wood

## Bron 
* Plants of the World
Smicrostigma viride

***Smicrostigma viride*** is 'n vetplant wat deel is van die *Aizoaceae* familie. Die spesie is endemies aan Suid-Afrika en kom in die Wes-Kaap voor.

Die genus bestaan uit slegs een spesie, ***Smicrostigma viride*** en dit is dus 'n monotipiese takson.

## Bron 
* Plants of the World Online
Titanopsis calcarea

Die **kalkvygie** (*Titanopsis calcarea*) is 'n sukkulent wat deel van die *Aizoaceae* familie is. Die spesie is endemies aan Suid-Afrika en kom in die Noord-Kaap, Noordwes en die Vrystaat voor. In Engels staan die spesie as die ''sheep's tongue'' bekend.

## Galery 

Aizoaceae Titanopsis calcarea 1.jpg
Titanopsis (6207037225).jpg
Titanopsis calcarea - Kalkstenblad IMG 3484 C.JPG
Titanopsis calcarea.jpg
Titanopsis calcarea KDNBG.jpg
Titanopsis calcarea IMGP0269.jpg

## Bronne 
* REDLIST Sanbi
* Plants of the World
Titanopsis schwantesii

***Titanopsis schwantesii*** is 'n sukkulent wat deel van die *Aizoaceae* familie is. Die spesie is endemies aan Namibië.

## Galery 

Titanopsis (6207039415).jpg
Titanopsis (6207557042).jpg
Titanopsis (6207558976).jpg
Titanopsis schwantesii KDNBG.jpg

## Bron 
* Plants of the World
Hearts of Iron IV

***Hearts of Iron IV*** is 'n groot strategie-rekenaaroorlogspeletjie wat ontwikkel is deur Paradox Development Studio en uitgegee deur Paradox Interactive. Dit is wêreldwyd vrygestel op 6 Junie 2016. Dit is die opvolger van 2009 se *Hearts of Iron III* en die vierde hoofaflewering in die *Hearts of Iron*-reeks. Soos vorige speletjies in die reeks, is *Hearts of Iron IV* 'n groot strategie-oorlogspeletjie wat op die Tweede Wêreldoorlog fokus. Die speler kan enige land in die wêreld beheer, óf in 1936 óf 1939. Spelers het die opsie om 'n nasie se historiese pad te volg, of om 'n nie-historiese pad te lei.

Teen Mei 2018 het die speletjie 'n totaal van een-en-'n-half miljoen eksemplare wêreldwyd verkoop. Teen Junie 2023 het die speletjie meer as vyf miljoen kopieë op Steam alleen verkoop. Sedert die vrystelling het Paradox aflaaibare inhoud vir *Hearts of Iron IV* vrygestel, wat spelerkeuse aansienlik vergroot het.

## Verwysings 
## Eksterne skakels
Meobbaai

**Meobbaai** (ook, maar selde, bekend as Mützelbaai en Mitchellsbaai) tussen Walvisbaai en Lüderitz is een van die beste visvangplekke aan die weskus van Suider-Afrika.

## Ligging
Die baai is in die Namib-Naukluft Nasionale Park by 24° 29′ 8″ suid, 14° 36′ 45″ oos, 200 km van Walvisbaai, 230 km van Lüderitz, 52 km van Sossusvlei en suidwes van Solitaire.

## Diamante
Reeds in die Duitse koloniale tyd is hier vir diamante geprospekteer. Amper ‘n 30 km suidoos van die baai was daar destyds ‘n dorpie genaamd Meob. Die bouvalle van die geboue en oorblyfsels van tuine was nog lank nadat dit verlaat is, sigbaar.  Weer in die 1920’s en weer van 1950 tot 1952 is hier na diamante gesoek. Al die pogings is laat vaar omdat die prys van nywerheidsdiamante nie hoog genoeg was nie, maar veral ook omdat die prospekteergebied moeilik bereikbaar was. Vervoer per skip was ‘n probleem weens die onherbergsame en verraderlike kuslyn. Oor land  was die roete uiters riskant weens die reuse bewegende sandduine. Strand langs kon dit slegs bereik word tydens ‘n baie lae gety om dan verby die duinery bekend as die Lange Wand van 19 km te kom.

## Skeepsrampe
Blykbaar het daar eeue terug reeds ‘n groot Portugese  seilskip, bekend as  ‘n galjoen, hier vergaan. In 1747 het die skip *Vlissingen* van die VOC hier gestrand. Alle opvarendes het verdrink. Boesmantekeninge in die omgewing beeld ‘n skip uit. Ook is daar sprake dat seerowers hier aan wal gegaan het. Prospekteerders het tussen die gruis in hul bakke nie net diamante, maar ook VOC-munte gevind. Die Duitse passasierskip *Eduard Bohlen* het in 1910  in die omgewing vergaan en in 1926 het die vragskip *Cawdor Castle* dieselfde lot getref. Laasgenoemde en die skip *Shawnee* se wrakke is nog sigbaar.

## Vis
Dit is bekend dat die kabeljou hier in Meobbaai en aanliggende baaie kom aanteel. ‘n Bevolking van die Weskus-steenbras leef rondom die baai. Dit is ook waarskynlik die noordelikste grens van die verspreidingsgebied van die eenvinsluimerrog (Narke capensis).

## Bibliografie
*Green, Lawrence G.: The Coast of Treasure. Kaapstad: Howard Timmins, 1973  (lees Laurie Green)
*Standard Encyclopaedia of Southern Africa, deel 7. Kaapstad: Nasou, 1972. 
*mindat.org
*roncorylus.wordpress.com
*tracks4africa.co.za
African Heart Congress

**African Heart Congress** (**AHC**) is in Maart 2020 deur Moloko Mpolobosho in Ivory Park gestig. Die party is in Maart  2021 Maart geregistreer en het deelgeneem aan plaaslike verkiesings sonder om enige setels te wen.  Die AHC het aan die Suid-Afrikaanse algemene verkiesing van 2024 deelgeneem, en nasionaal 16 305 stemme gekry wat 0,1̬% van die stemme verteenwoordig. Die party het geen setels gewen nie.

## Geskiedenis
Die AHC is in 2020 gestig deur 'n groep individue wat weggebreek het van die African National Congress (ANC). 

## Struktuur en samestelling
Die AHC het 'n sentrale komitee onder leiding van Mpolobosho as die president, met 'n sekretaris-generaal en ander ampsdraers. Die party het 'n klein teenwoordigheid in 'n paar provinsies, met die meeste van sy steun van die Gauteng provinsie.

## Kritiek en kontroversie
Die AHC is gekritiseer vir sy gebrek aan duidelike beleid en sy vermeende opportunisme om van die ANC weg te breek. Sommige het ook Mpolobosho  se leierskapstyl en die party se gebrek aan deursigtigheid in sy finansies en besluitnemingsprosesse bevraagteken.

## Verwysings
You Must Be Joking! (1986 film)

***You Must Be Joking!*** is 'n 1986 Suid-Afrikaanse Candid-kamera poetsbak komedie, met Elmo de Witt as regisseur. Dit is in samewerking met Hermann Visser en Johan Scholtz vervaardig. Dit is die eerste rolprent waarin Leon Schuster 'n hoofrol speel. Mike Schutte, Kallie Knoetze, Golda Raff, Martino en Janine Pretorius verskyn ook. Dit volg op Jamie Uys se film, *Funny People* (1976). Dit was baie gewild onder Suid-Afrikaanse gehore en het gelei tot die opvolg, *You Must be Joking!* *Too*.

## Opsomming 
In 'n reeks kort sketse gebruik Leon Schuster 'n versteekte kamera en verskeie vermommings om die gek te skeer met gewone mense. Voorbeelde hiervan sluit in:

* Die waatlemoen pols toets, waar daar gemaak word asof 'n waatlemoen net ryp is as dit nie 'n hartklop het nie, tot groot verwarring van die verkoper.
* Kook op die enjinkap van 'n motor, tot die ontsteltenis van die verkeerspolisie.

## Spelers 
* Leon Schuster
* Mike Schutte
* Kallie Knoetze
* Golda Raff
* Janine Pretorius
* Martino

## Eksterne skakels 
* *You Must Be Joking!* op Youtube. 4 April 2024
* 

## Verwysings
Alliance of Citizens for Change

Die **Alliance of Citizens for Change** (**ACC**) is 'n Suid-Afrikaanse politieke party wat in Julie 2023 gestig is deur uitgesette Demokratiese Alliansie-lid en voormalige speaker van die Wes-Kaapse Provinsiale Parlement, Masizole Mnqasela.

## Stigting 
duimnael|ACC verkiesingsplakaat Mei 2024, Pretoria.
Masizole Mnqasela was vir meer as twee dekades 'n lid van die Demokratiese Alliansie en het in verskeie poste gedien, onder meer as die Speaker van die Wes-Kaapse Provinsiale Parlement. Hy is in November 2022 uit die DA geskors omdat hy neerhalende opmerkings oor die party gemaak het te midde van bewerings van bedrog. In Junie 2023 het hy aangekondig dat hy by 'n nuwe burgerlike beweging aansluit.

Op 15 Julie 2023 het Mnqasela die stigting van die ACC by die Rocklands Civic Centre in Mitchells Plain aangekondig.

In Augustus 2023 het die DA raadslid vir Wyk 7 van die Swartland Plaaslike Munisipaliteit, Basil Stanley, by die party aangesluit. Die DA het die Wyk behou in die daaropvolgende tussenverkiesing toe Stanley en die ACC besluit het om nie in die tussenverkiesing deel te neem nie.

Die ACC gaan aan die Suid-Afrikaanse algemene verkiesing van 2024 deelneem.

## Verwysings
Hymenogyne

***Hymenogyne*** is 'n genus van sukkulente wat behoort tot die familie *Aizoaceae*. Die genus is endemies aan Suid-Afrika en kom in die Noord-Kaap en die Wes-Kaap voor.

## Spesies 
Daar is twee spesies wat tot die genus hoort:
* *Hymenogyne conica* L.Bolus
* *Hymenogyne glabra* (Aiton) Haw.

## Verwysings
Hymenogyne conica

***Hymenogyne conica*** is 'n sukkulent wat deel van die *Aizoaceae* familie is. Die spesie is endemies aan Suid-Afrika en kom in die Noord-Kaap en die Wes-Kaap, van Vanrhynsdorp tot by die Biedouwvallei, voor. Dit het 'n voorkomsgebied van slegs 3811 km². Die spesie is deel van die fynbos en Sukkulente Karoo-ekostreke.

## Bronne 
* REDLIST Sanbi
* Plants of the World
Organic Humanity Movement

Die **Organic Humanity Movement** (**OHM**) is 'n Suid-Afrikaanse politieke party. Lauren Evanthia Bernardo is die leier en stigter van die OHM, wat sy aan die einde van 2017 gestig het, ná drie jaar se betrokkenheid in die politiek en plaaslike regering. 

Die OHM het aan die Suid-Afrikaanse algemene verkiesing van 2024 deelneem, maar het geen setels gewen nie.

Die party stel dat Suid-Afrika bevry kan word deur ons bestuur en kiesstelsel te transformeer, en die mense van Suid-Afrika bemagtig om onafhanklik van regering en korporatiewe beheer te wees. OHM se oorkoepelende doel is om individuele vryheid en menslikheid te beskerm en te bewaar deur 'n beter vorm van demokrasie in te stel en burgers te bemagtig om die regering aanspreeklik te hou.  Sommige van die maniere waarop die party demokrasie wil verbeter, is deur die kiesstelsel te verander sodat kiesers regstreeks vir die president van die land kan stem, politieke partye ontbind om plek te maak vir slegs onafhanklike kandidate wat geografies gebaseer is, en die stemming te maak. proses meer verantwoordbaar.

## Verkiesing
### Nasionale verkiesings 
## Verwysings
Action Alliance Development Party

Die **Action Alliance Development Party** (**AADP**) is 'n Suid-Afrikaanse politieke party wat deur die Xitsonga musikant Benny Mayengani gelei word. Die party is in Junie 2023 gestig en Mayengani het aangedui dat die party in die Suid-Afrikaanse algemene verkiesing van 2024 gaan deelneem.

Die doelwitte van die party is:
* Om 'n omvattende en inklusiewe proses te inisieer vir die hersiening en verandering van die huidige grondwet van 1996, ten einde die ontwikkelende behoeftes en aspirasies van die Suid-Afrikaanse bevolking aan te spreek. 
*Om te verseker dat die hersiene grondwet die beginsels van sosiale geregtigheid, ekonomiese billikheid en gelyke geleenthede weerspieël, en 'n baken is vir 'n meer inklusiewe en demokratiese Suid-Afrika. 
*Om alle belanghebbendes, insluitend burgers, die burgerlike samelewing en kundiges, te betrek by 'n deursigtige en deelnemende grondwetlike hervormingsproses wat poog om konsensus en eenheid onder alle Suid-Afrikaners te bou. 
*Om 'n grondwet te skep wat dien as 'n hoeksteen vir die uitwissing van armoede, die vermindering van werkloosheid en die bevordering van ekonomiese gelykheid, terwyl die waardes van demokrasie, menseregte en sosiale kohesie gehandhaaf word. 

## Verwysings
Hymenogyne glabra

***Hymenogyne glabra*** is 'n sukkulent wat deel van die *Aizoaceae* familie is. Die spesie is endemies aan Suid-Afrika en kom in die Wes-Kaap voor.

## Infraspesies 
Die spesie het twee infraspesies:
* *Hymenogyne glabra subsp. glabra*
* *Hymenogyne glabra subsp. namaquensis* Klak

## Bronne 
* REDLIST Sanbi
* Plants of the World
Kylie Jenner

duimnael|Kylie Jenner in 2017.
**Kylie Kristen Jenner**  (gebore 10 Augustus 1997) is 'n Amerikaanse mediapersoonlikheid en sakevrou. Sy het in die E! realiteitstelevisiereeks Keeping Up with the Kardashians van 2007 tot 2021 en daarna die Hulu realiteitstelevisiereeks The Kardashians vanaf 2022, verskyn. Sy is die stigter en eienaar van die kosmetiese maatskappy Kylie Cosmetics. Sy is die vyfde meese gevolgde persoon op Instagram.

Op die ouderdom van 14 in 2012 het Jenner saam met die klerehandelsmerk PacSun met haar suster Kendall saamgewerk en ‘n reeks klere, Kendall & Kylie, geskep. In 2015 het sy haar eie skoonheidsmiddelreeks bekendgestel genaamd Kylie Lip Kits, wat die volgende jaar na Kylie Cosmetics herdoop is.

Jenner is sedert die middel 2010's 'n invloedryke figuur in popkultuur. In 2014 en 2015 het die tydskrif Time die Jenner-susters op hul lys van die mees invloedryke tieners ter wêreld gelys, met verwysing na hul aansienlike invloed onder die jeug op sosiale media. In 2017 is Jenner op die Forbes Celebrity 100 lys geplaas, wat haar die jongste persoon maak wat op die lys verskyn het. Jenner het vertolk in haar eie spin-off-reeks, Life of Kylie, wat in 2017 begin het. 

Jenner se rykdom en die dekking daarvan in Forbes was in die verlede 'n bron van kontroversie. In 2019 het die tydskrif Jenner se netto waarde op US$1 miljard geskat en haar op 21-jarige ouderdom die wêreld se jongste selfgemaakte miljardêr genoem; die idee dat Jenner selfgemaak is, was omstrede. In Mei 2020 het Forbes 'n verklaring vrygestel waarin Jenner daarvan beskuldig word dat sy belastingdokumente vervals het sodat sy as 'n miljardêr sou verskyn.

## Verwysings
Juttadinteria

***Juttadinteria*** is 'n genus van sukkulente wat behoort tot die familie *Aizoaceae*. Die genus is inheems aan Namibië en Suid-Afrika.

## Spesies 
Daar is vyf spesies wat tot die genus hoort:
* *Juttadinteria albata* (L.Bolus) L.Bolus
* *Juttadinteria attenuata* Walgate
* *Juttadinteria ausensis* (L.Bolus) Schwantes
* *Juttadinteria deserticola* (Marloth) Schwantes
* *Juttadinteria simpsonii* (Dinter) Schwantes

## Verwysings
Sizwe Ummah Nation

**Sizwe Ummah Nation** (**SUN**) is 'n Suid-Afrikaanse politieke party. Gestig met die doel om die ideale van Islam te bevorder en te propageer. Voorts poog SUN om burgers te bemagtig deur selfvolhoubaarheid aan te moedig.

Die party se manifes beklemtoon deursigtigheid, geregtigheid en betroubaarheid. SUN streef daarna om 'n baken van integriteit en eerlikheid in die politieke landskap te wees, wat leierskap verskaf waarop burgers kan staatmaak. Die SUN is in 2024 gestig deur 'n groep individue wat weggebreek het van die African National Congress (ANC), hoofsaaklik gelei deur Rashid Gutta. Die SUN se ideologie is gesentreer rondom sosialisme.

SUN het aan die Suid-Afrikaanse algemene verkiesing van 2024 deelneem.

## Verwysings
Juttadinteria albata

***Juttadinteria albata*** is 'n sukkulent wat deel van die *Aizoaceae* familie is. Die spesie is inheems aan Namibië en Suid-Afrika en kom in die Gariepvallei, weerskante van die Oranjerivier by Sendelingsdrift voor. In Suid-Afrika het die plant 'n voorkomsgebied van 29 km². Daar is tans minder as 1 000 individuele plante oor en dié word bedreig deur oopgroef mynbou aktiwiteite.

## Bronne 
* REDLIST Sanbi
* Plants of the World
Jensenobotrya lossowiana

***Jensenobotrya lossowiana*** is 'n vetplant wat deel is van die *Aizoaceae* familie. Die spesie is endemies aan Namibië.

Die genus bestaan uit slegs een spesie, ***Jensenobotrya lossowiana*** en dit is dus 'n monotipiese takson.

## Bron 
* Plants of the World Online
Drosanthemopsis

***Drosanthemopsis*** is 'n genus van sukkulente wat behoort tot die familie *Aizoaceae*. Die genus is endemies aan Suid-Afrika en kom in die Noord-Kaap en die Wes-Kaap voor.

## Spesies 
Daar is vier spesies wat tot die genus hoort:
* *Drosanthemopsis bella* Klak
* *Drosanthemopsis diversifolia* (L.Bolus) Klak
* *Drosanthemopsis kwaganapensis* Klak
* *Drosanthemopsis vaginata* (L.Bolus) Rauschert

## Verwysings
Drosanthemopsis vaginata

***Drosanthemopsis vaginata*** is 'n sukkulent wat deel van die *Aizoaceae* familie is. Die spesie is endemies aan Suid-Afrika en kom in die Noord-Kaap in Namakwaland, inlands van Hondeklipbaai, voor. 'n Gedeelte van die spesie se habitat is verwoes deur steengroewe, dit bly steeds 'n bedreiging en vertrapping deur vee is ook 'n berdreiging.

## Bron 
* Plants of the World
Disphyma

***Disphyma*** is 'n genus van sukkulente wat behoort tot die familie *Aizoaceae*. Die genus is inheems aan Australië, Chatham-eilande, Kermadec-eilande, Nieu-Seeland, Suid-Afrika en Tasmanië. 

## Spesies 
Daar is vier spesies wat tot die genus hoort:
* *Disphyma australe* (Aiton) J.M.Black
* *Disphyma crassifolium* (L.) L.Bolus
* *Disphyma dunsdonii* L.Bolus
* *Disphyma papillatum* Chinnock

## Verwysings
Bogdanoviet

**Bogdanoviet** is 'n seldsame mineraal met algemene formule . Dit kan lood, telluur en yster bevat. Dit is die eerste keer in die Kamtsjatka-skiereiland aangetref.

## Struktuur
Die mineraal is nes ourikupried 'n koper-goud-legering, maar dit het die omgekeerde kristalstruktuur (anti-) L1 in die strukturbericht-klassifikasie.  

As koper-goud-legrings kan albei as {{ch2|Au_{x}Cu_{1-x} }}  geskryf word. Bogdanoviet het x≈0,75, ourikupried x≈0,25. 

Interessant genoeg bestaan daar legerings met intermediêre waardes x≈0,5, maar die metaalatome het 'n ander geordenende struktuur met 'n tetragonale simmetrie. Hulle staan bekend as die mineraal tetra-auricupried.

By hoër temperature (bo 240-410 °C) verloor al hierdie strukture hulle orde en vorm 'n kontinue vaste oplossing van x=0 tot x=1 met 'n wanordelike A1-struktuur.

## Verwysings
Juttadinteria deserticola

***Juttadinteria deserticola*** is 'n sukkulent wat deel van die *Aizoaceae* familie is. Die spesie is inheems aan Namibië en Suid-Afrika en kom onderskeidelik in die Sperrgebiet en Richtersveld voor. Die Suid-Afrikaanse populasie is beperk tot 'n klein gebied langs die Oranjerivier. Die plant se habitat is verniel deur oorbeweiding en vertrapping deur vee tussen 2002 en 2012 asook oopgroef mynbou aktiwiteite. Die beoogde Boegoebaaihawe kan tot 'n 98% verlies van die spesie lei.

## Bronne 
* REDLIST Sanbi
* Plants of the World
Carpanthea pomeridiana

Die **vetkousie** (*Carpanthea pomeridiana*) is 'n sukkulent wat deel van die *Aizoaceae* familie is. Die spesie is endemies aan Suid-Afrika en kom in die Noord-Kaap en die Wes-Kaap voor.

## Galery 

Carpanthea pomeridiana 02.JPG
Carpanthea pomeridiana 04.JPG
Carpanthea pomeridiana 1DS-II 1-C5619.jpg
Carpanthea pomeridiana 1DS-II 1-C5615.jpg
Carpanthea pomeridiana.jpg
Carpanthea pomeridiana 1DS-II 1-C5614.jpg

## Bronne 
* REDLIST Sanbi
* Plants of the World
Palladium(II)chloried

**Palladium(II)chloried** is 'n verbinding van chloor met palladium in sy +2 oksidasietoestand met formule . Dis 'n sout van palladium met soutsuur. 

Dit is higroskopies en vervloei as dit aan vogtige lug blootgestel word.
### -
- kristalliseer in 'n ortorombiese struktuur wat die argetipe van die C50-struktuur van die strukturbericht-klassifikasie is. Dit bestaan uit linte van vlak vierkantige -eenhede wat rande deel. 

Die fase is metastabiel by kamertemperatuur en gaan slegs stadig oor na die stabiele -fase. Die -fase gaan oor na  by 401  °C Teen 510 °C  gaan dit oor na die -fase.
### -
- het 'n molekulêre struktuur wat bestaan uit heksamere  met 'n kubiese vorm. Die kubus se vlakke bestaan uit 'n -eenheid met die palladiumatoom in die middel en die chlooratome op die middel van die rande.

Die molekule is analoog aan platinumchloried s'n. 
### -
Hierdie modifikasie is die laetemperatuurvorm.
### -
## Eienskappe
Dit los goed in alkohol, soutsuur en oplossings van alkalimetaalchloriede op.

## Verwysings
Tribulocarpus

***Tribulocarpus*** is 'n genus van sukkulente wat behoort tot die familie *Aizoaceae*. Die genus is inheems aan Ethiopië, Kenia, Namibië en Somalië.

## Spesies 
Daar is drie spesies wat tot die genus hoort:
* *Tribulocarpus dimorphanthus* (Pax) S.Moore
* *Tribulocarpus retusus* (Thulin) Thulin & Liede
* *Tribulocarpus somalensis* (Engl.) Sukhor.

## Verwysings
LinkedIn

duimnael|regs|Die LinkedIn kenmerk sedert 2021.
**LinkedIn** (/lɪŋktˈɪn/) is 'n besigheids- en indiensnemingsgerigte sosialemediaplatform wat deur webwerwe en mobiele toepassings werk. Dit is op 5 Mei 2003 deur Reid Hoffman en Eric Ly bekendgestel. Sedert Desember 2016 is LinkedIn 'n volfiliaal van Microsoft. Die platform word hoofsaaklik gebruik vir professionele netwerke en loopbaanontwikkeling, en stel werksoekers in staat om hul CV's te plaas en werkgewers om poste te plaas. Vanaf 2015 het die meeste van die maatskappy se inkomste gekom uit die verkoop van toegang tot inligting oor sy lede aan werwers en verkoopspersoneel. LinkedIn het meer as 1 miljard geregistreerde lede van meer as 200 lande en gebiede.

LinkedIn laat lede (beide werkers en werkgewers) toe om profiele te skep en met mekaar in verbinding te tree in 'n aanlyn sosiale netwerk wat werklike professionele verhoudings kan verteenwoordig. Lede kan enigiemand (hetsy 'n bestaande lid of nie) nooi om 'n verbinding te word. LinkedIn kan ook gebruik word om vanlyn geleenthede te organiseer, by groepe aan te sluit, artikels te skryf, posplasings te publiseer, foto's en video's te plaas, en meer.

## Verwysings